Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 2 Pv 159/11/6606	Lučenec, 9.4.2013
EEČ : 2-47-44-2013

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
ako matka dcéry XXXXX, nar. 06.04.1992 hoci bola právoplatným rozsudkom Okresného súdu v Lučenci č.k. 8P 92/2009 zo dňa 29.06.2009 zaviazaná k plateniu výživného na vyššie uvedené dieťa v rozsahu 30 % zo sumy životného minima počnúc dňom 01.09.2009 vždy do 25-teho dňa toho ktorého mesiaca vopred na účet Reedukačného centra XXXXX,  túto povinnosť riadne, pravidelne a v plnej výške neplnila v Lučenci a inde a za obdobie od 01.09.2009 do 06.04.2010 Reedukačnému centru so sídlom XXXXX na výživnom dlhovala sumu 167,86 €   

lebo zanikla trestnosť činu

Odôvodnenie:
	Proti obvinenej XXXXX bolo povereným príslušníkom OO PZ v Lučenci vedené trestné stíhanie za prečin zanedbania povinnej výživy podľa § 207 ods. 1 Tr. zák. na tom skutkovom základe, ktorý je uvedený vo výrokovej časti tohto uznesenia. 
	Po ukončení vyšetrovania poverený príslušník PZ predložil vyšetrovací spis spolu s návrhom na zastavenie trestného stíhania v zmysle § 215 ods. 1 písm. h/ Tr. por. s poukazom na ustanovenie § 86 písm. a/ Tr. zák. Po preskúmaní vyšetrovacieho spisu som zistila, že predmetný návrh je dôvodný.
	XXXXX súdu v Lučenci	č.k. 8P 92/2009 zo dňa 29.06.2009, ktorý nadobudol právoplatnosť dňa 23.07.2009 bola maloletá XXXXX, nar. 06.04.1992 ponechaná v ústavnej starostlivosti, ktorá sa vykonávala v Reedukačnom centre XXXXX od 01.09.2009. Matka maloletej XXXXX bola zaviazaná prispievať na jej výživu mesačne vo výške 30 % zo sumy životného minima počnúc dňom 01.09.2009 do 25-teho dňa toho ktorého mesiaca vopred na účet Reedukačného centra XXXXX Túto povinnosť si obvinená riadne a pravidelne neplnila počas celého obdobia výkonu ústavnej starostlivosti a to v období od 01.09.2009 do 06.04.2010. Za toto obdobie dlhovala Reedukačnému centru XXXXX sumu 167,86 €.
	Dňa 18.02.2013 bola ako svedkyňa - poškodená vypočutá splnomocnená pracovníčka Reedukačného centra XXXXX XXXXX. Táto potvrdila, že obvinená XXXXX v mesiaci január 2013 zaslala na účet jej pracoviska sumu 167,86 €. Tým uhradila celý dlh na výživnom za obdobie od 01.09.2009 do 06.04.2010. Uvedenú skutočnosť potvrdzuje aj fotokópia listinného dôkazu na čl. 31 vyšetrovacieho spisu.  
	Podľa § 86 písmeno a/ Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvale nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. Podľa § 215 odsek 1 písmeno h/ Trestného poriadku prokurátor zastaví trestné stíhanie ak zanikla trestnosť činu. 
Keďže obvinená XXXXX využila možnosť ustanovenia § 86 písmeno a/ Trestného zákona a  svoju vyživovaciu povinnosť dodatočne splnila, bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jela Gaštanová
prokurátorka